Tisztelt Képviselő-testület!

A helyi önkormányzatokért felelős miniszter- az államháztartásért felelős miniszterrel közösen pályázatot hirdet a Magyarország 2018. évi központi költségvetéséről szóló 2017. évi C. törvény 3. melléklet II. 2. pont a), b) és c) pontok szerinti, az önkormányzati feladatellátást szolgáló fejlesztések támogatására.

Balatonhenye Község Önkormányzata támogatást kíván igényelni a pályázat c) alpontjára, belterületi utak, járdák, hidak felújítására.

A pályázat keretében az alábbi fejlesztést kívánja megvalósítani:

Balatonhenye községben Kossuth Lajos utca 140 hrsz útburkolatának felújítása és kapcsolódó hidak felújítása.

A fejlesztésre 15.017.496 millió forint összegben adott árajánlatot a kivitelező. Az igényelt támogatás összege 12.175.723 Ft. A támogatás maximális összege a fejlesztési költség 85%-a. A fennmaradó összeget (2.841.773 Ft), mint önerőt Balatonhenye Község Önkormányzata a 2018. évi költségvetése terhére biztosítja.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

…/2018. (….) HATÁROZATA

*Önkormányzati feladatellátást szolgáló fejlesztések támogatása pályázat benyújtásáról*

Balatonhenye Község Önkormányzata Képviselő-testülete elhatározza, hogy az önkormányzati feladatellátást szolgáló fejlesztések támogatására kiírt pályázat c) alpontjára pályázatot nyújt be.

Balatonhenye községben Kossuth Lajos utca 140 hrsz útburkolatának felújítása és kapcsolódó hidak felújítása a megvalósítandó cél.

A fejlesztésre 15.017.496 millió forint összegben adott árajánlatot a kivitelező. Az igényelt támogatás összege 12.175.723 Ft. A támogatás maximális összege a fejlesztési költség 85%-a. A fennmaradó összeget (2.841.773 Ft), mint önerőt Balatonhenye Község Önkormányzata a 2018. évi költségvetése terhére biztosítja.

Felhatalmazza a polgármestert a pályázat benyújtására.

Felelős: Kovács Csaba Károly, polgármester

Határidő: 2018. május 2.

Balatonhenye, 2018. április 25.

 Kovács Csaba Károly

 polgármester